Sinop

Sinop (predtým po grécky Σινώπη – prepis zo starogréčtiny Sinópé, prepis z novogréčtiny Sinopi), pre starovek po slovensky aj Sinópa, Sinopa, Sinope alebo nesprávne Sinopé, je prístavné mesto v dnešnom severnom Turecku na brehu Čierneho mora. Bolo založené v 7. storočí pred Kr. obyvateľmi Milétu (podobne ako Trapezunt) v rámci veľkej gréckej kolonizácie. Od roku 183 pred Kr. bolo Sinope sídelným mestom pontských kráľov. V roku 70 pred Kr. bolo dobyté Rimanmi, načo sa v roku 47 stalo rímskou kolóniou. Bolo významným strediskom obchodu a tiež obchodných ciest smerom do Mezopotámie. Sinópé bolo rodiskom gréckeho filozofa – kynika Diogena. V súčasnosti tu žije asi 38 571 ľudí (2012). Partnerské mestá Soči, Rusko (1993) Ž'-čao, Čína (1997) Szigetvár, Maďarsko (1998) Batumi, Gruzínsko (2000) Rašt, Irán (2000) Zandžán, Irán (2001) Kuopio, Fínsko (1967) Referencie Iné projekty Commons ponúka multimediálne súbory na tému Sinop Zdroj Tento článok je čiastočný alebo úplný preklad článku Sinop na českej Wikipédii.